PATVIRTINTA

Kretingos rajono savivaldybės administracijos

Švietimo skyriaus vedėjos 2023 m. balandžio 24 d.

įsakymu Nr. V1-37

**KRETINGOS RAJONO SAVIVALDYBĖS**

**2022 METŲ ŠVIETIMO PAŽANGOS ATASKAITA**

Rengiant Kretingos rajono savivaldybės švietimo pažangos ataskaitą vadovaujamasi:

– Lietuvos Respublikos švietimo įstatymu;

– Valstybės pažangos strategija „Lietuvos Pažangos strategija „Lietuva 2030“;

– Geros mokyklos koncepcijos nuostatomis;

– Kretingos rajono savivaldybės 2022–2024 metų Strateginio veiklos plano Švietimo programos tikslu – gerinti ugdymo paslaugų kokybę ir modernizuoti ugdymo (si) aplinką.

Mokyklų tinklo pertvarka vykdoma nuosekliai, įgyvendinamas Kretingos rajono savivaldybės mokyklų tinklo pertvarkos 2021–2025 metų bendrasis planas, patvirtintas Kretingos rajono savivaldybės tarybos 2022 m. vasario 24 d. sprendimu Nr. T2-59 „Dėl Kretingos rajono savivaldybės tarybos 2021 m. kovo 25 d. sprendimo Nr. T2-90 „Dėl Kretingos rajono savivaldybės mokyklų tinklo pertvarkos 2021-2024 m. bendrojo plano patvirtinimo“ pakeitimo“.

2022 m. gruodžio mėn. vykusiame Kretingos rajono savivaldybės tarybos posėdyje patvirtintas Kretingos rajono savivaldybės 2021–2030 m. strateginis plėtros planas. Šiame plane, atsižvelgiant į išorinės ir vidinės aplinkos analizės rezultatus, svarbiausius ir aktualiausius Europos Sąjungos, nacionalinius ir regioninius planavimo dokumentus, plano rengimui suformuotos darbo grupės bei visuomenės pateiktus siūlymus, suformuluota Kretingos rajono savivaldybės vizija, prioritetai, tikslai, uždaviniai ir priemonės iki 2030 metų.

**Kretingos rajono savivaldybės švietimo stiprybės:**

– 2022 m. pradėtas Kretingos mokyklos-darželio „Žibutė“ kapitalinis remontas, skirtas finansavimas ikimokyklinio ugdymo sąlygų gerinimui Kretingos lopšelyje-darželyje „Žilvitis“, rengiamas Kretingos lopšelio-darželio „Pasaka“ ikimokyklinio ugdymo skyriaus „Eglutė“ techninis projektas. Taip pat gerinamos mokymo sąlygos Kretingos S. Daukanto progimnazijoje (remontuojama sporto salė) ir Kretingos r. Vydmantų gimnazijoje. Kretingos M. Daujoto progimnazijoje planuojama įrengti liftą ir sanitarinį mazgą pritaikyti neįgaliesiems.

– 2022 m. įgyvendinamas ES lėšomis finansuojamas projektas „Kokybės krepšelis“, kurio tikslas – gerinti mokinių mokymosi pasiekimų rezultatus. Šiam projektui įgyvendinti skirta 122 000 tūkst. eurų. Projekto dalyvės: Kretingos Marijono Daujoto ir Simono Daukanto progimnazijos, Kretingos rajono Darbėnų gimnazija, Kretingos rajono Kartenos mokykla-daugiafunkcis centras ir Kretingos rajono Kūlupėnų Motiejaus Valančiaus pagrindinė mokykla. Jų kokybės krepšelio projekto veiklos baigėsi 2022 m. rugpjūčio 31 d. Nuo 2021–2022 m. m. iš Europos Sąjungos struktūrinių fondų lėšų bendrai finansuojamo projekto Nr. 09.2-1ESFA-V-719-01-0001 „Kokybės krepšelis“ veiklas įsitraukė Kretingos Jurgio Pabrėžos universitetinė gimnazija, jos veiklos tobulinimo plano (projekto veiklų) įgyvendinimas turi būti baigtas iki 2023 m. rugpjūčio 31 d.

– Patenkintas poreikis vaikams lankyti darželio grupes.

– Sudarytos sąlygos užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje vaikams mokytis lietuvių kalbos Kretingos Simono Daukanto progimnazijoje ir Kretingos Jurgio Pabrėžos universitetinėje gimnazijoje. Kretingos Simono Daukanto progimnazijoje 2022–2023 m. m. suformuotos 2 išlyginamosios klasės ukrainiečių vaikams – 1-4 klasių ir 5–8 klasių.

– Kretingos rajono savivaldybės biudžeto lėšomis buvo finansuojamos ir įgyvendintos 8 prevencinės programos, kurioms buvo skirta 15 tūkst. eurų, dalyvavo 2415 mokinių.

– Skatinant mokinių iniciatyvas ugdant finansinį raštingumą ir verslumo gebėjimus iš Savivaldybės biudžeto lėšų buvo finansuojami ir įgyvendinti 9 bendrojo ugdymo mokyklų mokinių iniciatyvų projektai, skirta 10 tūkst. eurų.

– Savivaldybė pateikė paraišką dalyvauti švietimo pažangos programoje „Tūkstantmečio mokyklos“ (toliau – TŪM programa)  ir buvo pakviesta pateiktą savivaldybės švietimo pažangos planą (toliau – Pažangos planas) įgyvendinti TŪM programos pirmajame sraute. Įgyvendinamas Pažangos planas sudarys sąlygas kurti geresnes mokymo (si) galimybes Kretingos savivaldybės mokiniams. TŪM programoje dalyvauja 6 savivaldybės mokyklos: Kretingos Jurgio Pabrėžos universitetinė, Kretingos rajono Darbėnų, Salantų ir Vydmantų gimnazijos, Kretingos Simono Daukanto ir Marijono Daujoto progimnazijos. Prašoma suma savivaldybės švietimo pažangos planui įgyvendinti – 2 859 460,33 Eur.

– Tarptautinę mokytojų dieną buvo apdovanoti geriausi Kretingos rajono mokytojai, kuriems įteiktos nominacijos už akademinius pasiekimus, bendruomeniškumo puoselėjimą, kūrybines idėjas bei kitus nuopelnus. 2022 m. atminimo medaliais pagerbti 13 Kretingos rajono gabūs ir talentingi mokiniai už aktyvų savivaldybės vardo garsinimą akademiniais ir meniniais pasiekimais Lietuvoje ir už jos ribų ir 19geriausi rajono atskirų sporto šakų sportininkai ir sporto aktyvistai mokinių kategorijoje.

– Sudaryta galimybė gabiems mokiniams pasitikrinti žinias mokomųjų dalykų rajono ir respublikinėse olimpiadose. 2022 metais Kretingos rajone įvyko 37 olimpiados/konkursai. Dalyvavo 727 mokiniai iš 16 Kretingos rajono ugdymo įstaigų. 2022 m. respublikiniuose dalykinių olimpiadų, konkursų ir kitų renginių etapuose dalyvavo 14 mokinių iš Kretingos rajono ugdymo įstaigų.

– Vyko sėkmingiausiai valstybinius brandos egzaminus išlaikiusių abiturientų, jų mokytojų ir tėvų pagerbimo šventė. 2022 m. šimtukų buvo 9, juos gavo 8 abiturientai.  Aukščiausius balus gavo 7 VšĮ Pranciškonų gimnazijos abiturientų, ir 1 Jurgio Pabrėžos universitetinės gimnazijos abiturientas.

– Kretingos rajono mokyklų mokiniai dalyvauja neformaliojo vaikų švietimo veiklose bendrojo ugdymo mokyklose, neformaliojo vaikų švietimo ir formalųjį švietimą papildančio ugdymo mokyklose bei kitų švietimo teikėjų neformaliojo švietimo veiklose už mokyklos ribų. Neformaliojo vaikų švietimo veiklose dalyvaujančių mokinių dalis išaugo 8,01 proc.: nuo 59,95 proc. 2020–2021 m. m. iki 67,96 proc. 2022–2023 m. m., o tai yra 3,19 proc. daugiau nei Lietuvos vidurkis.

– Neformaliojo vaikų švietimo programas, finansuojamas valstybės biudžeto lėšomis (NVŠ tikslinis finansavimas) 2022 m. lankė 1047 vaikai (23,61 proc. rajono mokinių). Programas įgyvendina 27 teikėjai, vaikams siūloma rinktis iš 45 neformaliojo vaikų švietimo programų. Skirta valstybės biudžeto lėšų – 232000 Eur. Daugiausia mokinių dalyvauja sporto ir meno krypties programose.

**Tobulintina:**

– Švietimo infrastruktūra: nerenovuoti lopšelių-darželių pastatai, susidėvėję mokyklų sporto aikštynai.

– Ikimokyklinio ugdymo įstaigų materialinės bazės gerinimas. Siekiama gerinti įvairios paskirties įstaigų materialinę bazę, tiek savivaldybės biudžeto lėšomis, tiek pritraukiant investicijas iš įvairių fondų.

– Sensta švietimo bendruomenė, lėtai vyksta natūralus mokytojo atsinaujinimo procesas. Tik 35,05 proc. savivaldybės mokytojų yra 50 m. ir jaunesnio amžiaus.

– Nepakankama pagalbos mokiniui specialistų komandos komplektacija.

– Neformaliojo švietimo meninių programų pasirinkimų įvairovė.

**1. Mokyklų tinklo pertvarka**.

2022–2023 mokslo metais rajone veikia įvairių tipų švietimo įstaigos: 5 gimnazijos, 2 progimnazijos, 4 pagrindinės mokyklos, 2 pradinės mokyklos, 3 ikimokyklinio ugdymo mokyklos, 3 neformaliojo vaikų švietimo ir formalųjį švietimą papildančio ugdymo (NŠFŠPU) mokyklos.

Mokyklų tinklo pertvarka vykdoma nuosekliai, įgyvendinamas Kretingos rajono savivaldybės mokyklų tinklo pertvarkos 2021–2025 metų bendrasis planas, patvirtintas Kretingos rajono savivaldybės tarybos 2021 m. kovo 25 d. sprendimu Nr. T2-90 „Dėl Kretingos rajono savivaldybės mokyklų tinklo pertvarkos 2021–2024 metų bendrojo plano patvirtinimo“ (2022 m. vasario 24 d. Kretingos rajono savivaldybės tarybos sprendimo Nr. T2-59 redakcija). Vadovaujantis Kretingos rajono savivaldybės mokyklų tinklo pertvarkos 2021–2025 metų bendruoju planu nuo 2022-09-01 reorganizuotas Kretingos rajono Baublių mokykla-daugiafunkcis centras, kuris tapo Kretingos rajono Jokūbavo Aleksandro Stulginskio mokyklos-daugiafunkcio centro skyriumi.

*1 pav. Švietimo įstaigų tinklas Kretingos rajono savivaldybėje*

Švietimo įstaigų skaičius Kretingos rajono savivaldybėje per 2020–2022 metus sumažėjo 2, nuo 21 iki 19. (1 pav.).

**Daroma pažanga.**

***2. Ugdytinių skaičius pagal švietimo įstaigų vykdomas ugdymo programas***

*2 pav. Mokinių skaičius pagal ugdymo programas*

Ugdytinių, besimokančių pagal ikimokyklinio, priešmokyklinio ir bendrojo ugdymo programas, skaičius mokyklose nuo 2020–2021 iki 2022–2023 mokslo metų didėjo 171 vienetu, tai sudaro 2,8 proc. nuo bendro ugdytinių skaičiaus (2 pav.). Didžiausias teigiamas pokytis - bendrajame ugdyme (88), tai sudaro 2 proc. nuo bendro mokinių, besimokančių pagal bendrojo ugdymo programas, skaičiaus. Šiam mokinių skaičiaus didėjimui įtakos turėjo iš Ukrainos atvykę mokiniai. 2022-09-01 duomenimis mokyklose mokosi 49 ukrainiečiai: pagal ikimokyklinio ir priešmokyklinio ugdymo programas (18), pagal bendrojo ugdymo programas (31). Daugėja mokinių, besimokančių pagal priešmokyklinio ugdymo programas, (35), tai sudaro 10,4 proc. nuo bendro mokinių, besimokančių pagal priešmokyklinio ugdymo programas, skaičiaus. Taip pat daugėja mokinių, besimokančių pagal ikimokyklinio ugdymo programas, (48), tai sudaro 3,6 proc. nuo bendro mokinių, besimokančių pagal ikimokyklinio ugdymo programas, skaičiaus (2 pav.).

**Pažanga daroma.** Stebimas mokinių didėjimas mokyklose.

***3.*** ***Ugdytinių skaičiaus kaita švietimo įstaigose***

*3 pav. Ugdytinių skaičius pagal įstaigų tipus*

Bendras ugdytinių skaičius mokyklose 2020–2022 metais didėjo 250 vienetų, tai sudaro 3,3 proc. nuo bendro ugdytinių skaičiaus (4 pav.). Didžiausias teigiamas pokytis gimnazijose – 111 mokinių (4 proc.), kurį lėmė mokinių skaičiaus didėjimas Kretingos Jurgio Pabrėžos universitetinėje gimnazijoje, VšĮ Pranciškonų gimnazijoje (pradėjus formuoti po dvi pradinio ugdymo klases) ir Kretingos rajono Darbėnų gimnazijoje, prijungus Kretingos rajono Grūšlaukės mokyklą-daugiafunkcį centrą nuo 2021-09-01. Didėja mokinių skaičius Neformaliojo švietimo ir formalųjį švietimą papildančio ugdymo (NŠFŠPU) mokyklose (79 mokiniai, 5,7 proc.), progimnazijose (51 mokinys, 3,6 proc.) ir ikimokyklinio ugdymo mokyklose (48 mokiniai, 7,2 proc.).

Mažėjo mokinių pradinėse mokyklose (21 mokinys, 6,8 proc.), kurį lėmė mokinių skaičiaus mažėjimas (14 proc.) Kurmaičių pradinėje mokykloje, taip pat mažėjo mokinių pagrindinėse mokyklose (18 mokinių, 1,8 proc.), šito rodiklio pokytį lėmė savivaldybės mokyklų tinklo pertvarka.

Bendras visose mokyklose ugdytinių skaičiaus vidurkis – 7394, daugiausia mokosi gimnazijose (2761 mokinys, 37,3 proc.), progimnazijose (1372 mokiniai, 18,6 proc.), mažiausiai pradinėse mokyklose (319 mokinių, 4,3 proc.).

**Stebimas bendras mokinių didėjimas.**

***4. Vaikų gimstamumas***

*4 pav. Kretingos rajono savivaldybėje gimusių vaikų skaičius*

2020–2022 m. rajone stebima gimstamumo mažėjimo tendencija (4 pav.). Žemiausias gimstamumo rodiklis stebėtas 2020 m. Gimstamumo vidurkis rajone – 337 vaikai per metus. Vidutiniškai 16 proc. nuo visų gimusių vaikų skaičiaus per metus gimė užsienyje.

**Išlieka problema.**

Padidėjus mokinių skaičiui rajone bei augant Mokymo lėšų poreikiui, auga skiriamos lėšos bei jų panaudojimas.

**Daroma pažanga.**

***5. Nemokamas maitinimas***

*5 pav. Mokinių ir priešmokyklinio amžiaus vaikų, gaunančių nemokamą maitinimą, skaičiaus dalis procentais*

2020–2022 m. stebimas tolygus nemokamą maitinimą gaunančių mokinių skaičius (5 pav.). Nuo 2020 m. rugsėjo 1 d. nemokamas maitinimas skiriamas visiems priešmokyklinio ugdymo ir pirmų klasių mokiniams, nevertinant šeimos pajamų. Nuo 2021 m. rugsėjo 1 d. nemokamas maitinimas, nevertinant šeimos pajamų, skirtas ir visiems antrų klasių mokiniams.

**Stebimas mažėjimas.**

***6. Pavežamų mokinių skaičiaus dalis (%)***

*6 pav. Pavežamų priešmokyklinio ugdymo grupių vaikų ir bendrojo ugdymo mokyklų mokinių skaičiaus dalis (%)*

Kretingos rajone pavežami visi rajono mokyklų mokiniai*,* gyvenantys nuo mokyklos toliau kaip trys kilometrai. Lyginant mokslo metų duomenis matoma, jog pavežamų rajono bendrojo ugdymo mokyklų mokinių skaičiaus dalis (proc.) nuo mokinių skaičiaus mokyklose mažėja: 2020–2021 m. m. skaičiaus dalis (proc.) yra didžiausia – 30,91 proc., 2021–2022 m. m. – (30,62 proc.), o 2022–2023 m. m. – mažiausia (28,19 proc.). Šiais mokslo metais išaugo priešmokyklinio ugdymo grupių vaikų ir 1–8 klasių mokinių, pavežamų ne į artimiausią rajono mokyklą, skaičiaus dalis (proc.): 2020–2021 m. m. pavėžėta 3,54 proc., 2021–2022 m. m. – 2,64 proc., o 2022–2023 m. m. – 7,68 proc. (6 pav.).

***7. Mokinių vežiojimas mokykliniais autobusais, visuomeniniu transportu, kitu transportu***

*7 pav. Mokinių vežiojimas mokykliniais autobusais, visuomeniniu transportu, kitu transportu*

Kretingos rajono bendrojo ugdymo mokyklų mokiniai pavežami mokykliniais autobusais, maršrutiniu transportu, privačiu transportu ir kitais vežiojimo būdais.

Daugiausiai mokinių pavežama maršrutiniu transportu. Lyginant mokslo metų duomenis, maršrutiniu transportu pavežamų mokinių skaičiaus dalis auga nežymiai. 2020–2021 m. m. pavėžėta 47,18 poc. visų pavežamų mokinių, 2021–2022 m. m. – 47,39 proc., o 2022–2023 m. m. – 50,37 proc. visų pavežamų mokinių. Mokykliniais autobusais pavežamų mokinių skaičiaus dalis šiais mokslo metais sumažėjo: 2020–2021 m. m. buvo vežiojama – 46,40 proc. visų pavežamų mokinių, 2021–2022 m. m. – 46,75 proc., o 2022–2023 m. m. – 39,46 proc. visų pavežamų mokinių. Šiais mokslo metais išaugo kitais vežiojimo būdais vežiojamų mokinių skaičiaus dalis: 2020–2021 m. m. buvo vežiojama 5,08 proc. visų pavežamų mokinių, 2021–2022 m. m. – 4,09 proc., 2022–2023 m. m. – 8,27 proc. visų pavežamų mokinių. Kasmet auga privačiu transportu pavežamų mokinių skaičiaus dalis: 2020–2021 m. m. buvo vežiojama 1,34 proc. visų pavežamų mokinių, 2021–2022 m. m. – 1,77 proc., 2022–2023 m. m. – 1,90 proc. visų vežiojamų mokinių (7 pav.).

**Daroma pažanga.**

***8. Vienai sąlyginei mokytojo pareigybei tenkančių mokinių skaičius bendrojo ugdymo mokyklose***

*8 pav. Vienai sąlyginei mokytojo pareigybei tenkančių mokinių skaičius*

2022–2023 m. m. mokinių skaičius tenkantis vienai sąlyginiai mokytojo pareigybei savivaldybės bendrojo ugdymo mokyklose – 11,62 mokinio, Lietuvos vid. – 12,01 (8 pav.). Šis rodiklis 2020–2022 metais Kretingos rajono savivaldybės mokyklose sumažėjo 0,07, šalyje didėjo 0,45 mokinio.

**Išlieka problema.**

***9. Švietimo pagalbos prieinamumas***

*9 pav. Vienai specialiosios pedagoginės ir specialiosios pagalbos specialisto pareigybei tenkančių besimokančiųjų skaičius (vienetais)*

2019–2021 m. specialiosios pedagoginės ir specialiosios pagalbos specialistų pareigybių skaičius didėjo 16,9 pareigybės. Visoms specialiosios pedagoginės ir specialiosios pagalbos pareigybėms tenkantis mokinių skaičius vienetais mažėjo nuo 1 iki 16 mokinių tenkančių vienai pareigybei (9 pav.).

*10 pav. Vienai psichologo ir socialinio pedagogo pareigybei tenkančių besimokančiųjų skaičius (vienetais)*

2020–2022 m. specialiosios pedagoginės ir specialiosios pagalbos specialistų pareigybių skaičius didėjo 9,2 pareigybės. 2020-2022 m. didėjo logopedinės ir specialiosios pagalbos poreikis pagrindinėse ir pradinėse mokyklose, todėl padidėjo vienai logopedo pareigybei tenkantis mokinių skaičius. Visoms specialiosios pedagoginės ir specialiosios pagalbos pareigybėms tenkantis mokinių skaičius mažėjo gimnazijose. 2022 m. 20 mokinių, tenkančių vienai specialiojo pedagogo pareigybei, sumažėjo ikimokyklinio ugdymo įstaigose (10 pav.).

**Daroma pažanga.**

***10. Specialiųjų ugdymosi poreikių turinčių vaikų/mokinių dalis***

*11 pav. Specialiųjų ugdymosi poreikių turinčių mokinių dalis procentais*

Stebima mokinių, kuriems reikalinga švietimo pagalba (pagrindas – Kretingos rajono Švietimo centro pedagoginės psichologinės pagalbos skyriaus pažymos), skaičiaus didėjimo tendencija. 2021 m. specialiųjų ugdymosi poreikių turinčių mokinių dalis padidėjo 1 proc. lyginant su 2020 m. Tai lėmė COVID-19 pandemijos laikotarpiu mažesnis atliktų mokinių įvertinimų skaičius Kretingos rajono švietimo centro pedagoginės psichologinės pagalbos (toliau – PPP) skyriuje. 2020–2022 m. laikotarpiu specialiųjų ugdymosi poreikių turinčių mokinių dalis ikimokyklinio ugdymo ir bendrojo ugdymo mokyklose didėjo 1 proc. (11 pav.).

**Daroma pažanga.**

***11. Bendrojo ugdymo mokyklų komplektų, kuriuose yra mažiau kaip 8 mokiniai, skaičius ir dalis***

*12 pav. Bendrojo ugdymo mokyklų klasių komplektų, kuriuose yra mažiau kaip 8 mokiniai, skaičius ir dalis*

*Pastaba. Jungtinių klasių skaičius ir mokinių, besimokančių jungtinėse klasėse skaičius, pateiktas be Kretingos Marijos Tiškevičiūtės mokyklos specialiųjų klasių.*

2022–2023 m. m. jungtinių klasių rajone buvo viena, Kretingos rajono Jokūbavo Aleksandro Stulginskio mokyklos-daugiafunkcio centro Baublių skyriuje, kurioje mokėsi 10 mokinių pagal pradinio ugdymo programą, tai sudaro 0,4 proc. pagal bendrą 1–8 klasių mokinių skaičių (12 pav.).

2020–2022 metais jungtinių klasių skaičius sumažėjo 6 vienetais (5,5 proc.), o mokinių, besimokančių jungtinėse klasėse sumažėjo 51 vienetu (2 proc.).

**Daroma pažanga.**

***12. Neformaliojo vaikų švietimo veikloje dalyvaujančių mokinių skaičiaus dalis (%) nuo bendro besimokančiųjų skaičiaus***

*13 pav. Neformaliojo vaikų švietimo veikloje dalyvaujančių mokinių skaičiaus dalis (%)*

Kretingos rajono mokyklų mokiniai dalyvauja neformaliojo vaikų švietimo veiklose bendrojo ugdymo mokyklose, neformaliojo vaikų švietimo ir formalųjį švietimą papildančio ugdymo mokyklose bei kitų švietimo teikėjų neformaliojo švietimo veiklose už mokyklos ribų. Lyginant mokslo metų duomenis stebimas neformaliojo vaikų švietimo veiklose dalyvaujančių mokinių dalies (proc.) augimas nuo 59,95proc. 2020–2021 m. m. iki 67,96 proc. 2022–2023 m. m. (13 pav.).

***Mažėjimui įtakos turėjo pandemija.***

*14 pav. Neformaliojo vaikų švietimo veikloje dalyvaujančių mokinių skaičiaus dalis pagal pradinio, pagrindinio ir vidurinio ugdymo programas* *(%)*

Kretingos rajono mokyklų mokiniai dalyvauja neformaliojo vaikų švietimo veiklose bendrojo ugdymo mokyklose, neformaliojo vaikų švietimo ir formalųjį švietimą papildančio ugdymo mokyklose bei kitų švietimo teikėjų neformaliojo švietimo veiklose už mokyklos ribų.

Lyginant mokinių, besimokančių pagal pradinio, pagrindinio ir vidurinio ugdymo programas, duomenis matoma, jog didžiausią procentą neformaliojo vaikų švietimo veiklose sudaro pradinių klasių mokiniai ir jų dalyvavimas (proc.) neformaliojo švietimo veikloje didėja: 2020–2021 m. m. – 80,06 proc. mokinių, 2021–2022 m. m. – 88,37 proc., 2022–2023 m. m. – 89,07 proc. mokinių. Pagrindinio ugdymo koncentro mokinių dalyvavimas neformaliojo švietimo veikloje nežymiai kinta: 2020–2021 m. m. – 59,91 proc., 2021–2022 m. m. – 63,03 proc., 2022–2023 m. m. – 61,04 proc. mokinių. Vidurinio ugdymo koncentro mokinių dalyvavimas neformaliojo švietimo veikloje auga: 2020–2021 m. m. – 38,89 proc., 2021–2022 m. m. – 55,39 proc., 2022–2023 m. m. – 53,78 proc. mokinių (14 pav.).

***15. Pagrindinio ugdymo pasiekimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika)*** (%)

*15 pav. Pagrindinio ugdymo pasiekimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika) (%)*

Kretingos rajono PUPP metu bent pagrindinį mokymosi pasiekimų lygį pasiekusių mokinių dalis tiek lietuvių kalbos, tiek matematikos 2021–2022 m. m. žemesni, nei 2020–2021 m. m., ypač žemi mokinių matematikos dalyko pasiekusių 6–10 balų dalis – 51,54 (%) (15 pav.).

2020 m. m. PUPP mokiniai nelaikė.

**Daroma pažanga.**

***16. Mokinių pasiskirstymas pagal pagrindinio ugdymo pasiekimų patikrinimų (PUPP) rezultatus (%)***

*16 pav.**Mokinių pasiskirstymas pagal pagrindinio ugdymo pasiekimų patikrinimų (PUPP) rezultatus (%)*

Kretingos rajono mokyklų mokinių pasiskirstymas pagal (PUPP) rezultatus lyginant 2020–2021 m. m. ir 2021–2022 m. m. aukščiausias procentas išlieka mokinių, pasiekusių pagrindinį lygį, nors skirtumas tarp šių mokslo metų didelis, net 22,05 (%). Tai įtakojo ypač žemi matematikos PUPP rezultatai visoje šalyje. 2021–2022 m. m. visų lygių pasiekimai žemesni lyginant su 2020–2021 m. m. (16 pav.).

***17. Tris ir daugiau valstybinių brandos egzaminų išlaikiusių abiturientų dalis*** (%)

*17 pav. Tris ir daugiau valstybinių brandos egzaminų išlaikiusių abiturientų dalis (%)*

Tris ir daugiau valstybinių brandos egzaminų išlaikiusiųjų abiturientų dalis lyginant 2019–2020 m. m. ir 2020–2021 m. m. neženkliai padidėjo 1,69 (%), tačiau 2020–2021 m. m. lyginant su 2021–2022 m. m. sumažėjo 10,31 (%) (17 pav.).

**Išvada**. Siekiant švietimoprioriteto – siekti geresnių švietimo rezultatų, gerinti ugdymo kokybę, užtikrinant veiksmingą ir kokybišką švietimo įstaigų veiklą – daroma pažanga.

\_\_\_\_\_\_\_\_\_\_\_\_\_\_\_\_\_\_\_\_\_\_\_